[{"text_idx": "#000003", "text": "Angen miloedd yn fwy o weithwyr gofal yng Nghymru erbyn 2030"}, {"text_idx": "#000004", "text": "Bydd angen miloedd yn fwy o bobl i weithio mewn rolau gofalu gydag oedolion a phlant yng Nghymru erbyn 2030 er mwyn bodloni\u2019r galw cynyddol am wasanaethau gofal a darparu cymorth i gymunedau ledled y wlad."}, {"text_idx": "#000006", "text": "Mae\u2019n rhan o strategaeth hirdymor i ddatblygu\u2019r gweithluoedd yn y sectorau gofal ac iechyd dros y ddegawd nesaf er mwyn cynnig gwasanaeth di-dor o ansawdd uchel i bobl Cymru."}, {"text_idx": "#000008", "text": "Wrth i fwy o bobl yng Nghymru fyw\u2019n hirach, bydd gan fwy anghenion penodol a bydd angen cymorth arnynt yn eu cartrefi a\u2019r tu allan iddynt. Mae rhagolygon yn nodi y bydd angen o gwmpas 20,000 yn fwy o weithwyr dros y 10 mlynedd nesaf i ateb galw cynyddol y boblogaeth."}, {"text_idx": "#000009", "text": "Ar hyn o bryd, mae tua un o bob 17 oedolyn yng Nghymru yn gweithio mewn gofal cymdeithasol neu\u2019r blynyddoedd cynnar a gofal plant (tua 113,000 o bobl), sy\u2019n golygu bod y maes yn gyflogwr mwy na\u2019r GIG. Ond mae\u2019r maes gwaith hwn yn tyfu o hyd."}, {"text_idx": "#000016", "text": "\u201cDwi\u2019n mwynhau rhedeg a bod yn yr awyr agored, felly dwi\u2019n mynd a\u0302\u2019r plant i\u2019r warchodfa natur, i\u2019r goedwig neu i\u2019r traeth gymaint a\u0302 phosibl. Mae\u2019n yrfa werth chweil, er ei bod yn waith caled hefyd. Mae\u2019n wych cael y cyfle i siapio dyfodol bywydau plant.\u201d"}, {"text_idx": "#000017", "text": "I gael rhagor o wybodaeth am y rolau sydd ar gael a chyflogwyr lleol yn y sectorau gofal cymdeithasol, y blynyddoedd cynnar a gofal plant, ewch i Gofalwn.cymru. Bydd y wefan yn cael ei ddiweddaru\u2019n gyson gyda mwy o fanylion a gwybodaeth ddefnyddiol."}, {"text_idx": "#000018", "text": "Gofalwyr ifanc sy\u2019n gofalu am oedolion a\u0302 phroblemau iechyd meddwl"}]